作者:無名氏
標題:瑤臺月
內容:嚴風凜冽，萬木凍，園林肅靜如洗。寒梅佔早，爭先暗吐香蕊。逞素容、探暖欺寒，遍妝點、亭臺佳致。通一氣，超群卉。值臘後，雪清麗。開筵共賞，南枝宴會。好折贈、東君驛使。把嶺頭資訊遠寄。遇詩朋酒侶，尊前吟綴。且優遊，對景歡娛，更莫厭、陶陶沈醉。羌管怨，瓊花綴。結子用調鼎餌。將軍止渴，思得此味。